Suchinthana/ta-wikipedia huggingface dataset:
ஞானேசுவர் பட்டீல்

ஞானேசுவர் பட்டீல் (Gyaneswar Patil) என்பவர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் மத்தியப் பிரதேச மாநிலத்தின் காண்டவா மக்களவைத் தொகுதியின் நாடாளுமன்ற உறுப்பினர் ஆவார். கோவிட்-19 பெருந்தொற்றால் ஏற்பட்ட சிக்கல்கள் காரணமாக நந்தகுமார் சிங் சவுகான் இறந்த பிறகு, பாரதிய ஜனதா கட்சி வேட்பாளராக கண்டவா மக்களவைத் தொகுதிக்கு 2021-இல் நடைபெற்ற இடைத்தேர்தலில் போட்டியிட்டு வெற்றி பெற்று 17ஆவது மக்களவை உறுப்பினர் ஆனார். இத்தேர்தலில் இவர் இந்திய தேசிய காங்கிரசு வேட்பாளர் ராஜ் நாராயண் சிங் பூர்னியை 82,140 வாக்குகள் வித்தியாசத்தில் வென்றார். மீண்டும் பாட்டீல், 2024 இந்தியப் பொதுத் தேர்தலில் போட்டியிட்டு வெற்றிபெற்று இரண்டாவது முறையாக மக்களவை உறுப்பினர் ஆனார்.

மேற்கோள்கள் 

வாழும் நபர்கள்
மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
கருந்தாடி பறக்கும் பல்லி

கருந்தாடி பறக்கும் பல்லி அல்லது கருமுள் பறக்கும் திராகன் என்று அழைக்கப்படும் திராகோ மெலனோபோகன் (Draco melanopogon) என்பது தென்கிழக்காசியாவில் காணப்படும் ஓந்தி குடும்ப பறக்கும் பல்லியின் ஒரு சிற்றினமாகும். இது பொதுவாகக் காடுகளில் மரங்களில் வசிக்கும் பல்லியாகும். இது எறும்புகள் போன்ற சிறிய முதுகெலும்பற்ற விலங்குகளை வேட்டையாடுகிறது. இவை முட்டையிட்டு இனப்பெருக்கம் செய்யும். தலைகீழாகத் தாக்குவது மற்றும் தலை அசைத்து சமிக்ஞைகளை அனுப்புவதற்குப் பதிலாக, தாடை கீழ் சவ்வினை அசைத்து ஏற்படுத்தும் தொடர்பினை மட்டுமே நம்பியிருப்பது குறிப்பிடத்தக்கது.

மேற்கோள்கள்

மேலும் வாசிக்க 
 George Albert Boulenger. 1887. Catalogue of the Lizards in the British Museum (Natural History). Second Edition. Volume III. ... London: Trustees of the British Museum (Natural History). (Taylor and Francis, printers). xii + 575 pp. + Plates I- XL. (Draco melanopogon, new species, p. 492).
 Das I. 2006. A Photographic Guide to Snakes and Other Reptiles of Borneo. Sanibel Island Florida: Ralph Curtis Books. 144 pp. . (Draco melanopogon, p. 79).

வெளி இணைப்புகள் 
 சுற்றுச்சூழல் ஆசியா இணையதளத்தில் திராகோ மெலனோபோகன் நுழைவு

பல்லிகள்
சிங்கப்பூர் பறக்கும் பல்லி

சிங்கப்பூர் பறக்கும் பல்லி என்ற திராகோ அப்ரெவியேடசு (Draco abbreviatus) ஓந்தி குடும்ப பல்லிச் சிற்றினம் ஆகும். சிங்கப்பூர் பறக்கும் பல்லி தாய்லாந்திலிருந்து தெற்கு நோக்கி தீபகற்ப மலேசியா வழியாகச் சிங்கப்பூர், சுமாத்திரா மற்றும் போர்னியோ வரை காணப்படுகிறது.

மேற்கோள்கள் 

பறக்கும் பல்லிகள்
முக்கியமந்திரி சந்துரு

ஹொன்னசந்திரா நரசிம்மய்யா சந்திரசேகர் (Honnasandra Narasimhaiah Chandrashekar, பிறப்பு: 28 ஆகத்து 1953), முக்கியமந்திரி சந்துரு என்றும் பிரபலமாக அறியப்படும்  இவரோர் இந்திய நடிகரும் மற்றும் அரசியல்வாதியுமாவார். ஒரு நடிகராக, இவர் கன்னட நாடகம் மற்றும் திரைப்படங்களில் பணியாற்றியதற்காக அறியப்பட்டவர். முக்யமந்திரி (முதலமைச்சர்) என்ற நாடகத்தில் நடித்தபோது இவருக்கு இந்த செல்லப்பெயர் இவரது பெயருடன் ஒட்டிக்கொண்டது. நாடகம் பரவலாக பிரபலமடைந்தது. சந்துரு தனது தொழில் வாழ்க்கை முழுவதும் பெரும்பாலும் நகைச்சுவை , எதிர்மறை மற்றும் குணச்சித்திர பாத்திரங்களைச் சித்தரித்துள்ளார். மேலும் 1983 இல் அறிமுகமானதிலிருந்து 500க்கும் மேற்பட்ட படங்களில் நடித்துள்ளார்  

சந்துரு 1985இல் ஜனதா கட்சியில் சேர்ந்து, அந்த ஆண்டு நடைபெற்ற சட்டப்பேரவைத் தேர்தலில் கௌரிபிடானூர் தொகுதியில் வெற்றி பெற்றார். பின்னர் பாரதிய ஜனதா கட்சிக்கு மாறிய இவர் 1998 மற்றும் 2004 ஆம் ஆண்டுகளில் அதே சட்டமன்றத் தொகுதியில் உறுப்பினரானார். இவர் 2013 வரை கன்னட மேம்பாட்டு ஆணையத்தின் தலைவராக பணியாற்றினார். பின்னர் கட்சியை விட்டு வெளியேறி 2014 இல் இந்திய தேசிய காங்கிரசில் சேர்ந்தார். எட்டு ஆண்டுகளுக்குப் பிறகு, தற்போது இவர் ஆம் ஆத்மி கட்சியில் சேர்ந்தார்.

மேற்கோள்கள்

வெளி இணைப்புகள் 

 
 Mukhyamantri Chandru profile

வாழும் நபர்கள்
1953 பிறப்புகள்
கன்னடத் திரைப்பட நடிகர்கள்
கருநாடகத்தைச் சேர்ந்த பாரதிய ஜனதா கட்சி அரசியல்வாதிகள்
இந்திய நடிகர்-அரசியல்வாதிகள்

ஆம் ஆத்மி கட்சி அரசியல்வாதிகள்
இந்திய நடிகர்-அரசியல்வாதிகள்
திராகோ வால்கேரி

திராகோ வால்கேரி (Draco walkeri) என்பது ஓந்தி குடும்ப பல்லி ஒரு சிற்றினமாகும் . இது இந்தோனேசியா காணப்படுகிறது. அரச கடற்படையில் பணியாற்றிய அமெச்சூர் இயற்கை வரலாற்றாசிரியரும் பூச்சியியல் வல்லுநராகவும் இருந்த ஜேம்ஸ் ஜான் வாக்கர் (1851-1939) நினைவாக இச்சிற்றினம் பெயரிடப்பட்டது.

மேற்கோள்கள் 

பறக்கும் பல்லிகள்
ஊர்வன
திராகோ பலவானென்சிசு

திராகோ பலவானென்சிசு (Draco palawanensis) என்பது ஓந்தி குடும்ப பல்லி சிற்றினமாகும் . இது பிலிப்பீன்சிn பலவான் தீவில் காணப்படுகிறது. இது விவரிக்கப்பட்ட வட்டார இடத்தின அடிப்படையில் சிற்றினப் பெயர் இடப்பட்டது. இது நடுத்தர அளவிலானது. ஆண் பல்லி சுமார் 82 மி.மீ. உடல் நீளமும், பெண் பல்லி சுமார் 84 மி.மீ. நீளமும் உடையது.

மேற்கோள்கள் 

பறக்கும் பல்லிகள்
உஜ்ஜைனி மக்களவைத் தொகுதி

உஜ்ஜைனி மக்களவைத் தொகுதி (Ujjain Lok Sabha constituency) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இது உஜ்ஜைன் மாவட்டம் முழுவதையும் இரத்லாம் மாவட்டத்தின் ஒரு பகுதியையும் உள்ளடக்கியது. இந்த தொகுதி 1951ஆம் ஆண்டில் முந்தைய மத்திய பாரத் மாநிலத்தின் 9வது மக்களவை தொகுதிகளில் ஒன்றாக உருவாக்கப்பட்டது. இது 1966 முதல் பட்டியல் சாதியைச் சேர்ந்த வேட்பாளர்களுக்கு ஒதுக்கப்பட்டுள்ளது.

சட்டப்பேரவைத் தொகுதிகள் 
தற்போது, உஜ்ஜைனி மக்களவைத் தொகுதி பின்வரும் எட்டு மத்தியப் பிரதேச சட்டப்பேரவைத் தொகுதிகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 இந்திய மக்களவை தொகுதிகளின் பட்டியல்

மேற்கோள்கள் 

உஜ்ஜைன் மாவட்டம்
மத்தியப் பிரதேச மக்களவைத் தொகுதிகள்
உக்குளாங்குளம் சிவன் கோவில்

உக்குளாங்குளம் சிவன் கோவில்  (Ukkulankulam Sivan Kovil) இலங்கையின் வவுனியா மாவட்டத்தின் உக்குளாங்குளம் உபநகரில் அமையப்பெற்றுள்ள ஒரு சிவாலயமாகும். உக்குளாங்குளம் அருள்மிகு மீனாட்சி சமேத சுந்தரேசுவரர் சுவாமி தேவஸ்தானம் என்ற பெயராலும் இது அறியப்படுகிறது. இலங்கைத் திருநாட்டின் வன்னிமாநகரின் தலைநகர் என அழைக்கப்படும் வவுனியா மாவட்டத்திலிருந்து சுமார் 3.9 கிமீ தொலைவிலும் அமைந்துள்ளது. 2000ஆம் ஆண்டுகளின் பின்னர் அமைக்கப்பெற்ற இந்த சிவாலயமானது, ஆரம்பத்தில் சிறு கொட்டிலில் வீடு போன்ற அமைப்பில் காணப்பட்டது. 2018 தொடக்கம் 2020 வரை திருப்பணிகள் இடம்பெற்று 2020இல் குடமுழுக்கு நடைபெற்று, இன்று வவுனியா மாவட்டத்தில் உள்ள கோவில்குளம் சிவன் கோவிலுக்கு அடுத்த பிரபாலாமான கோவிலாக திகழ்கிறது.

அமைவிடம் 
வவுனியா மாவட்டத்தின் பண்டாரிகுளம் கிராம எல்லையிலிருந்து 500மீ தொலைவில் உக்குளாங்குளம் கிராமத்தின் மையத்தில் அமைந்துள்ள இக்கோவில் சுற்றிவர விநாயகர், அம்மன், முனீஸ்வரன் கோவில்களினால் சூழப்பெற்ற ஓரிடத்தில் இக்கோவில் அமைந்துள்ளது.

ஆலய சிறப்பம்சம் 
இந்த ஆலயமானது, இலங்கையிலே காணப்படும் ஒரே ஒரு பஞ்சமுக (5 முக) இலிங்கமாகும். இந்த அருவுருவத்திருமேனியானது சுமார் 5 1/2 அடி உயரமுடையது. இது அகன்ற ஆவுடை உடையது. இந்தத் திருக்கோவிலானது இந்தியாவின் காசி விஸ்வநாதரை ஒத்து இந்தக் கோவிலின் பிரதான கருவறையானது நான்கு பக்கங்களும் திறந்தவாறு அமைக்கப்பட்டுள்ளது. அந்த நான்கு பக்கங்களும் கண்ணாடிகளால் முடியவண்ணம் நான்கு பக்கங்களாலும் பார்த்து வழிபடக்கூடிய வகையில் அமைக்கப்பட்டுள்ளது.

திருவிழா 
ஒவ்வொரு வருடமும் ஆனி மாதத்து முதல் சதுர்த்திக்கு அடுத்த நாளை முதலாம் நாளாகக் கொண்டு தொடர்ந்து பதின்மூன்று தினங்கள் அலங்கார உற்சவம் இடம்பெறும். இதன்போது எம்பெருமான் எம்பிராட்டி சமேதராக இரவு நேர பூசையில் உள்வீதி எழுந்தருளி பின்னர் வாகனத்திலே வெளிவீதி எழுந்தருளுவார். பதினொராம் திருவிழா திருக்கல்யாணம் இடம்பெற்று பன்னிரண்டாம் திருவிழா சுவாமி கிராம ஊர்வலம் செய்வார். தொடர்ந்து பதின்மூன்றாம் நாள் வைரவர் மடையுடன் அலங்கார உற்சவம் இனிதே நிறைவு பெறும். 

இந்தக் கோவிலின் 13 ஆம் நாள் திருவிழா நிறைவடைந்த மறுநாள் பண்டாரிகுளம் முத்துமாரி அம்மன் கோவிலின் 17 நாள் திருவிழா கொடியேற்றத்துடன் ஆரம்பமாகும். இதேவேளை பண்டாரிகுளம் குளக்கட்டு ஸ்ரீ சித்தி விநாயகர் ஆலயத்தின் திருவிழா முடிந்த 2, 3 நாட்களில் உக்குளாங்குளம் சிவன் கோவில் திருவிழா ஆரம்பமாகும்.   

ஒவ்வொரு மாதமும் இரண்டுமுறை பிரதோஷ கால சாயுங்கால பூசைகள் சிறப்பாக இடம்பெற்று, பூசைகள் நிறைவு பெற்றவுடன் மகேஸ்வர பூசையும் இடம்பெறும். அதேபோல கேதாரகௌரி விரதமும் சிறப்பாக இருபத்தொரு நாட்கள் இடம்பெறும்.

மேற்கோள்கள் 

இலங்கையின் வழிபாட்டுத் தலங்கள்
வவுனியா மாவட்டத்தில் உள்ள சிவன் கோயில்கள்
அனில் பைரோஜியா

அனில் பைரோஜியா (Anil Firojiya; பிறப்பு சூலை 14,1971) மத்தியப் பிரதேசம் உஜ்ஜைனியினைச் சேர்ந்த இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார்.

தனிப்பட்ட வாழ்க்கை 
பைரோஜியா 1971 சூலை 14 அன்று மத்தியப் பிரதேசத்தின் உஜ்ஜைனில் புரேலால் பைரோஜியாவுக்கும் ஜாவெத்ரிக்கும் மகனாகப் பிறந்தார். இவர் உஜ்ஜைன் அரசு மாதவ் கலை வர்த்தகக் கல்லூரியில் வணிக இளங்கலைப் பட்டம் பெற்றார். பைரோஜியா சந்தியாவினை மணந்தார். இந்த இணையருக்கு இரண்டு மகள்கள் உள்ளனர்

அரசியல் வாழ்க்கை

மத்தியப் பிரதேசச் சட்டப்பேரவை உறுப்பினராக 
பைரோஜியா 2013 முதல் 2018 வரை உஜ்ஜைன் மாவட்டத்தில் உள்ள தாரானா சட்டமன்றத் தொகுதியிலிருந்து மத்தியப் பிரதேசச் சட்டமன்ற உறுப்பினராகப் பணியாற்றியுள்ளார்.

மக்களவை உறுப்பினராக 
பைரோஜியா 2019 இந்தியப் பொதுத் தேர்தலில் பாரதிய ஜனதா கட்சி உறுப்பினராக உஜ்ஜைனி மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். மீண்டும் பைரோஜியா 2024 இந்தியப் பொதுத் தேர்தலில் போட்டியிட்டு மக்களவை உறுப்பினராகத் தேர்ந்தெடுக்கப்பட்டுள்ளார்.

2019 சூலை 24 முதல், இவர் பட்டியல் சாதியினர் மற்றும் பட்டியல் பழங்குடியினர் நலக் குழுவில் உறுப்பினராக உள்ளார். இவர் உணவு, நுகர்வோர் விவகாரங்கள் மற்றும் பொது விநியோகம் தொடர்பான நிலைக்குழு மற்றும் வெளியுறவு அமைச்சகத்தின் ஆலோசனைக் குழு உறுப்பினராகவும் 13 செப்டம்பர் 2019 முதல் உள்ளார்.

மேற்கோள்கள் 

1971 பிறப்புகள்
17வது மக்களவை உறுப்பினர்கள்
வாழும் நபர்கள்
மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
இரியாவு தீவுகள்

ரியாவு தீவுகள் மாகாணம் (Riau Islands), இந்தோனேசியா நாட்டின் 38  மாகாணங்களில் ஒன்றாகும். இதன் தலைநகரம் தன்சுன்பிங்யாங்  நகரம் மற்றும் பெரிய நகரம் படாம் நகரம் ஆகும்.  சுமாத்திரா, மலாய் தீபகற்பம் மற்றும் போர்னியோ  ஆகியவைகளுக்கு இடையில் அமைந்த ரியாவு தீவுகள் மாகாணம் 2,028   தீவுகளைக் கொண்டது.

அமைவிடம்
மலாக்கா நீரிணையில் அமைந்த ரியாவு தீவுகள் மாகாணத்தின் கிழக்கில் ரியாவு மற்றும் ஜாம்பி மாகாணங்களும், தெற்கில் பங்கா பெலிதுங் தீவுகளும், வடகிழக்கில் சிங்கப்பூர், மேற்கில் மலேசியா மற்றும் கலிமந்தான் மற்றும் மேற்கில் வியட்நாம் மற்றும் வடக்கில் கம்போடியாவும் அமைந்துள்ளது.

நிர்வாகம் 
ரியாவு தீவுகள் மாகாணம் 5 நிர்வாகப் பிரிவுகளும், 70 மாவட்டங்களும், 256 கிராமங்களும் மற்றும் 2 தன்னாட்சி நகரங்களும் கொண்டது.

இதனையும் காண்க
 இந்தோனேசியாவின் மாகாணங்கள்

மேற்கோள்கள்

இந்தோனேசிய மாகாணங்கள்
பாங்கா பெலித்தோங் தீவுகள்

பாங்கா பெலித்தோங் தீவுகள் (Bangka Belitung Islands), இந்தோனேசியாவின் 38 பிரிவுகளில் ஒன்றாகும். இதன் தலைநகரம் பங்கல்பிங்யாங்க் ஆகும். 

இது சுமத்திராவின் தென்கிழக்கில் அமைந்துள்ளது. மலாக்கா நீரிணையில் அமைந்த இந்த மாகாணத்தின் மேற்கில் தெற்கு சுமாத்திராவும், வடக்கில் இரியாவு தீவுகள் தெற்கில் ஜகார்த்தா தலைநகர் சிறப்பு பொருளாதாரப் பகுதியான பாந்தென் நகரமும், தெற்கில் மேற்கு சாவகம், கிழக்கில் கலிமந்தான் உள்ளது.

மாகாண நிர்வாகம்

இதனையும் காண்க
 இந்தோனேசியாவின் மாகாணங்கள்

மேற்கோள்கள்

இந்தோனேசிய மாகாணங்கள்
லேசல் பறக்கும் பல்லி

லேசல் பறக்கும் பல்லி (Draco biaro) என்று அழைக்கப்படும் திராகோ பியாரோ, ஒரு பல்லி சிற்றினமாகும். இது இந்தோனேசியாவின் வடக்கு சுலாவேசியில் உள்ள சாங்கிகே தீவுகளில் காணப்படுகிறது. இந்த வகை இருப்பிடம் பியாரோ தீவு என்ற பெயரிலேயே உள்ளது. இது தாழ்நில மழைக்காடுகளில் காணப்படுகிறது.

மேற்கோள்கள் 

பறக்கும் பல்லிகள்
இந்தோனேசிய விலங்குகள்
பேதுல் மக்களவைத் தொகுதி

பேதுல் மக்களவைத் தொகுதி (Betul Lok Sabha constituency) என்பது மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில்  ஒன்றாகும். இந்தத் தொகுதி பழங்குடியினத்தவருக்கு ஒதுக்கப்பட்டுள்ளது. இது பேதுல் மற்றும் ஹர்தா மாவட்டம் முழுமையும், காண்டுவா மாவட்டத்தின் ஒரு பகுதியையும் உள்ளடக்கியது.

சட்டமன்றப் பிரிவுகள் 
மத்தியப் பிரதேசம் மற்றும் சத்தீசுகரில் உள்ள மற்ற மக்களவை தொகுதிகளைப் போலவே, துர்க் போன்ற சில இடங்களுடன் (ஒன்பது சட்டமன்றத் தொகுதிகளைக் கொண்டுள்ளது), பேதுல் மக்களவைத் தொகுதியும் 8 சட்டமன்றத் தொகுதிகளைக் கொண்டுள்ளது. தற்போது, 2008ஆம் ஆண்டில் நாடாளுமன்ற மற்றும் சட்டமன்ற தொகுதிகளின் எல்லை நிர்ணயம் செய்யப்பட்டதிலிருந்து, பேதுல் மக்களவைத் தொகுதி பின்வரும் எட்டு சட்டப்பேரவைத்தொகுதிகளைக் கொண்டுள்ளது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 

 பேதுல் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 
 2019 லோக்சபா தேர்தல் முடிவுகள்

மத்தியப் பிரதேச மக்களவைத் தொகுதிகள்
காண்டுவா மக்களவைத் தொகுதி

காண்டுவா மக்களவைத் தொகுதி (Khandwa Lok Sabha constituency) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். காண்டுவா தொகுதி 1957இல் உருவாக்கப்பட்டது. இது புர்கான்பூர் மாவட்ட முழுமையினையும், தேவாஸ், காண்டுவா மற்றும் கார்கோன் மாவட்டங்களின் சில பகுதிகளையும் உள்ளடக்கியது.

சட்டமன்றத் தொகுதிகள் 
தற்போது, 2008ஆம் ஆண்டில் நாடாளுமன்ற மற்றும் சட்டமன்றத் தொகுதிகளின் எல்லை மறுநிர்ணயம் செய்யப்பட்டதிலிருந்து, காண்டுவா மக்களவைத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள் 

^ இடைத் தேர்தல்

தேர்தல் முடிவுகள்

2024

மேலும் காண்க 
 காண்டுவா மாவட்டம்
 மக்களவை தொகுதிகளின் பட்டியல்

மேற்கோள்கள் 

காண்டுவா மாவட்டம்
மத்தியப் பிரதேச மக்களவைத் தொகுதிகள்
தர்ராங் உதல்குரி மக்களவைத் தொகுதி

தர்ராங் உதல்குரி மக்களவைத் தொகுதி (Darrang–Udalguri Lok Sabha constituency) என்பது வடகிழக்கு இந்திய மாநிலமான அசாமில் உள்ள 14 மக்களவைத் தொகுதிகளில் ஒன்றாகும்.

அசாமில் உள்ள நாடாளுமன்ற மற்றும் சட்டமன்றத் தொகுதிகளின் எல்லை நிர்ணயம் குறித்த இறுதி உத்தரவை இந்தியத் தேர்தல் ஆணையம் 11 ஆகத்து 2023 அன்று வெளியிட்டது.

சட்டமன்றப் பிரிவுகள் 
தர்ராங் உதல்குரி மக்களவைத் தொகுதி பின்வரும் சட்டமன்றப் பிரிவுகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 மக்களவை தொகுதிகளின் பட்டியல்

மேற்கோள்கள் 

அசாம் மக்களவைத் தொகுதிகள்
கோலா கிராய் மக்களவைத் தொகுதி

கோலா கிராய் மக்களவைத் தொகுதி (மலாய்: Kawasan Persekutuan Kuala Krai; ஆங்கிலம்: Kuala Krai  Federal Constituency; சீனம்: 瓜拉吉赖国会议席) என்பது மலேசியா, கிளாந்தான், கோலா கிராய் மாவட்டத்தில் அமைந்துள்ள ஒரு மக்களவைத் தொகுதி (P031) ஆகும்.

கோலா கிராய் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து கோலா கிராய் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

கோலா கிராய் மாவட்டம்

கோலா கிராய் மாவட்டம், கிளாந்தான் மாநிலத்தில் உள்ள 11 மாவட்டங்களில் ஒரு மாவட்டம் ஆகும். 1940-ஆம் ஆண்டுகளில் பிரித்தானியர்களின் பாதுகாப்பில் இருந்த போது கோலா லெபிர் (Kuala Lebir) என்று அழைக்கப்பட்டது. 

இந்த மாவட்டம் கடல் மட்டத்தில் இருந்து 53 மீட்டர் (177 அடி) உயரத்தில் உள்ளது. இந்த மாவட்டத்தின் தலைநகரம் கோலா கிராய்

வெள்ளப் பெருக்கு

முற்றிலும் நிலத்தால் சூழப்பட்ட கோலா கிராய் மாவட்டம்; கிளந்தான் மாநிலத்தின் மையத்தில் உள்ளது. மலைப்பாங்கான இந்த மாவட்டம் 20-ஆம் நூற்றாண்டுக்கு முன்பு, அதன் முழுப் பகுதியும் வெப்பமண்டல மழைக்காடாக இருந்தது. இப்பகுதியில் இரண்டு பெரிய ஆறுகள் உள்ளன. லெபிர் ஆறு; மற்றும் கலாஸ் ஆறு. 

இந்த ஆறுகளும் ஒன்றிணைந்து கிளாந்தான் ஆறு (Kelantan River) எனும் ஒரு பெரிய ஆற்றை உருவாக்குகின்றன. பின்னர் இந்த கிளாந்தான் ஆறு 70 கி.மீ. வடக்கு நோக்கிப் பாய்ந்து; மாநிலத்தின் தலைநகரமான கோத்தா பாருவிற்கு அருகில் தென்சீனக் கடலில் சேர்கிறது.

2014-ஆம் ஆண்டு பா குனிங் (Bah Kuning) எனப்படும் கிளாந்தான் பெரும் வெள்ளத்தால் மிகவும் பாதிக்கப்பட்ட மாவட்டங்களில் கோலா கிராய் மாவட்டமும் ஒன்றாகும். இதன் விளைவாக சொத்து இழப்புகள் அதிகம் ஏற்பட்டது; அத்துடன் மலேசிய மத்திய அரசு அவசரகால நிலையையும் அறிவித்தது.

கோலா கிராய் மக்களவைத் தொகுதி

கோலா கிராய் தேர்தல் முடிவுகள்

மேற்கோள்கள்

மேலும் காண்க 
 கோலா கிராய்
 கோலா கிராய் மாவட்டம்
 மலேசியத் தேர்தல் தொகுதிகள்

வெளி இணைப்புகள்

கிளாந்தான் நாடாளுமன்றத் தொகுதிகள்
கானா சுரக்சா கட்சி

கானா சுரக்சா கட்சி (Gana Suraksha Party; Trans: People 's Protection Party) என்பது இந்திய மக்களவை உறுப்பினர் கீரா சரணியாவால் நிறுவப்பட்டது மாநிலக் கட்சியாகும். இது போடோலாந்து பிராந்தியத்தில் ஒரு குறிப்பிடத்தக்க அரசியல் கட்சியாகும்.

தேர்தல் செயல்பாடு

மேற்கோள்கள் 

அசாம் அரசியல் கட்சிகள்
சிர்சா மக்களவைத் தொகுதி

சிர்சா மக்களவைத் தொகுதி (Sirsa Lok Sabha constituency) என்பது வட இந்தியா மாநிலமான அரியானாவில் உள்ள 10 மக்களவைத் தொகுதிகளில் ஒன்றாகும். இந்தத் தொகுதியில் சிர்சா மற்றும் பத்தேஹாபாத் மாவட்டங்கள் மற்றும் மாநிலத்தின் ஜிந்த் மாவட்டத்தின் ஒரு பகுதி அடங்கியுள்ளது. இது 1967ஆம் ஆண்டு தொடங்கப்பட்டதிலிருந்து பட்டியல் சாதி வேட்பாளர்களுக்காக ஒதுக்கப்பட்டுள்ளது.

வாக்காளர் விகிதம்

சட்டமன்றத் தொகுதிகள் 
தற்போது, சிர்சா மக்களவைத் தொகுதியில் ஒன்பது சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள் 

 1952-61: தொகுதி இல்லை

^ இடைத்தேர்தல்

தேர்தல் முடிவுகள்

2024

மேலும் காண்க 

 சிர்சா மாவட்டம்
 மக்களவை தொகுதிகளின் பட்டியல்

மேற்கோள்கள் 

சிர்சா மாவட்டம்
அரியானா மக்களவைத் தொகுதிகள்
மேற்கு சாவகம்

மேற்கு ஜாவா அல்லது மேற்கு சாவகம் (West Java), இந்தோனேசியாவின் 38 மாகாணங்களில் ஒன்றாகும். ஜாவாத் தீவில் அமைந்துள்ளது. இதன் தலைநகரம் பண்டுங் நகரம். இதன் பெரிய நகரம் பெக்காசி

அமைவிடம்
மேற்கு ஜாவா மாகாணத்தின் மேற்கில் பண்டென் மாகாணம் மற்றும் ஜகார்த்தா உள்ளது. வடக்கில் ஜாவாக் கடல், கிழக்கில் மத்திய ஜாவா, தெற்கில் இந்தியப் பெருங்கடல் எல்லைகளாக அமைந்துள்ளது.

மாகாண நிர்வாகம்
மேற்கு ஜாவா மாகாணத்தின் நிர்வாக வசதிக்காக 18 மண்டலங்களாகவும், 624 மாவட்டங்களாகவும்; 5,294 கிராமங்களாகவும் மற்றும்  9 நகரங்களாகவும் பிரிக்கப்பட்டுள்ளது. அவைகள் வருமாறு:.

இதனையும் காண்க
 இந்தோனேசியாவின் மாகாணங்கள்
 ஜாவா தீவு

மேற்கோள்கள்

இந்தோனேசிய மாகாணங்கள்
தியோடர் கார்னர் பரிசு

தியோடர் கார்னர் பரிசு (Theodor Körner Prize) என்பது தியோடர் கார்னர் நிதியத்தால் கலாசாரம் அல்லது அறிவியல் முன்னேற்றங்களை அங்கீகரிக்கும் வகையில் வழங்கப்படும் வருடாந்திர ஆத்திரிய விருதுகளின் தொகுப்பாகும்.

இந்த விருது வியன்னா பல்கலைக்கழகத்தில் வழங்கப்படுகிறது. இந்த பரிசு கலை மற்றும் அறிவியலில் ஆஸ்திரியாவில் வழங்கப்படும் மிகவும் மதிப்புமிக்க விருதுகளில் ஒன்றாகும்.

வரலாறு. 
1953ஆம் ஆண்டில், ஆஸ்திரியக் கூட்டாட்சி குடியரசுத் தலைவர் கார்னரின் 80ஆவது பிறந்தநாளை முன்னிட்டு அவருக்காக வழங்கப்பட்ட அனைத்துப் பரிசுகளையும் நிராகரித்ததுடன் அதற்குப் பதிலாக கலை அறிவியலை மேம்படுத்துவதற்கு  ஒரு நிதியை உருவாக்குமாறு கேட்டுக் கொண்டார். இதன் அடிப்படையில் இந்த விருது வழங்கப்படுகிறது.

நிபந்தனைகள் 
மாந்தரியல், கலாசாரம், மருத்துவம், அறிவியல் தொழில்நுட்பம், சட்டம், சமூக அறிவியல் மற்றும் பொருளாதாரம் ஆகிய துறைகளில் சமர்ப்பிக்கப்படக்கூடிய ஆய்வுத் திட்டங்கள் மற்றும் வெளியிடப்படும் அறிவியல் கட்டுரைகளுக்கும், கலைத் துறையில், நுண்கலைகள், புகைப்படம் எடுத்தல், இலக்கியம் மற்றும் இசை அமைப்பு படைப்புகள் என்பனவும் விருதிற்காகப் பரிசீலிக்கப்படுகின்றன. விருதிற்கு விண்ணப்பிக்கும் அறிவியலாளர்கள் மற்றும் கலைஞர்களின் வயது 40-குள் இருக்கவேண்டும் (சில விதிவிலக்குகள் உள்ளன). இந்த பரிசு "செயற்படுத்தப்பட்டுக் கொண்டிருக்கும் பணி" அதாவது சமர்ப்பிக்கப்பட்ட இன்னும் முடிக்கப்படாத பணிகளுக்காக வழங்கப்படுகிறது. பொதுவான அறிவியல் அல்லது கலைத் தரம் தான் தீர்மானகரமான காரணியாக உள்ளது. விண்ணப்பத்தில் முன்னறிவிக்கப்பட்ட காலக்கெடுவுக்குள் பணி முடிக்கப்பட வேண்டும்.

பெறப்படும் திட்டங்கள், கலை அறிவியல் பிரிவு நிபுணர்களைக் கொண்ட ஒரு சுயாதீன ஆலோசனைக் குழுவிற்கு சமர்ப்பிக்கப்படுகின்றன. வாரியத்தின் பரிந்துரைகளின் அடிப்படையில், அறங்காவலர்கள் வெற்றியாளர்களைத் தீர்மானிக்கிறார்கள்.

பரிசுத் தொகையின் அளவு கிடைக்கக்கூடிய நிதி மற்றும் சமர்ப்பிக்கப்பட்ட மற்றும் தகுதியான படைப்புகளின் எண்ணிக்கையால் தீர்மானிக்கப்படுகிறது. பரிசுத் தொகையில் மூன்றில் இரண்டு பங்கு விருது வழங்கும் விழாவில் வழங்கப்படுகிறது, மேலும் மீதமுள்ள ஒரு பங்கு ஆய்வுத் திட்டம் முடிந்ததும் வழங்கப்படுகிறது.

விருது பெற்றோர்
 ஓட்டோ கோனிக் (1954)
 மரியா லாசுனிக் (1955)
 காட்பிரைட் வான் ஐனெம் (1955)
 வேரா பெரா-மிகுரா (1956)
 கெல்முட் சில்க் (1959)
 கெர்தா பர்ன்பெர்க் (1959)
 கெர்பர்ட் டிச்சி (1959)
 குந்தர் நெனிங் (1960)
 வெர்னர் ஓக்ரிஸ் (1961)
 ஆர்ட்வின் கேம்பர் (1962)
 ப்ரீடெரிக் மேரோக்கர் (1963)
 அர்னால்ப் ரெய்னர் (1964)
 ஆண்ட்ரியாசு கோல் (1966)
 வெர்னர் சினீடர் (1966)
 பிரான்சு கெய்ன் (1966)
 வெண்டலின் சிமிட்-டெங்லர் (1968)
 ஆண்ட்ரியாசு ஒகோபென்கோ (1968)
 இங்க்ரிட் லியோடோல்டர் (1969)
 லுட்விக் கிறிசுடியன் அட்டர்சி (1972)
 காட்பிரைட் கெல்ன்வீன் (1974)
 உல்ரிக் ட்ரூகர் (1977)
 எல்ப்ரீட் கெர்சுட்ல் (1978)
 எஃப். இசுகாட் கெசு (1981)
 ஹூபர்ட் சீலெக்கி (1982)
 ரெனீ ஷ்ரோடர் (1984)
 எல்ப்ரீட் சுர்டா (1984)
 வொல்ப்காங் நியூபர் (1985)
 பார்பரா நியூவிர்த் (1986)
 கிளெமென்சு ஜாப்லோனர் (1988)
 மார்கோட் பில்சு (1990)
 கரின் பெர்கர் (1991)
 இராபர்ட் மெனாசுலே (1992)
 பெர்ன்ட் ரிச்சர்ட் டாய்ச் [டி] (1997)
 டைன் பெட்ரிக் (1998)
 பால் விடேசாட் (2001)
 தாமசு மோல்க் (2003)
 எரிகா வெய்ன்சியர்ல் (2004)
 இம்மானுவேல் சார்பென்டியர் (2009)

மேற்கோள்கள் 

ஆஸ்திரியா
பண்டென் மாகாணம்

பண்டென் மாகாணம் (Banten), இந்தோனேசியாவின் 38 மாகாணங்களில் ஒன்றாகும். ஜாவா தீவில் அமைந்த இம்மாகாணத்தின் தலைநகரம் செராங் மற்றும் பெரிய நகரம் தாங்கெராங்  ஆகும. 9353 சதுர கிலோ மீட்டர் பரப்பளவு கொண்ட இதன் மக்கள் தொகை 2023ம் ஆண்டின் மதிப்பீட்டின்படி  1,23,07,732 ஆகவுள்ளது.

அமைவிடம்
இதன் கிழக்கில் கிழக்கு ஜாவா மற்றும் ஜகார்த்தா தலைநகரப் பகுதியும்,  வடக்கில் ஜாவா கடல் மற்றும் பாங்கா பெலிடுங் தீவுகள், தெற்கில் இந்திய பெருங்கடல் மற்றும் கிழக்கில் சுந்தா நீரிணையும் எல்லைகளாக உள்ளது.

மக்கள் தொகை பரம்பல்
இம்மாகாணத்தில் இசுலாம் (94.62%),  கிறித்தவம் (3.94%), பௌத்தம் (1.30%), இந்து சமயம் (0.10%), ஐரான் கெபெர்சயான் சமயம் (0.03%), மற்றும் சமயத்தினர் கொங்குசு (0.01%) ஆக உள்ளனர்.  இந்தோனேசிய மொழி  (அலுவல் மொழி) மற்றும் வட்டார மொழிகளாக சுண்டா மொழி, ஜாவா மொழி மற்றும் பெலாவி மொழிகள் பேசப்படுகிறது.

மாகாண நிர்வாகம்

பண்டென் மாகாணம் 4 மண்டலங்களும் மற்றும் 4 தன்னாட்சி நகரங்களும் கொண்டுள்ளது.

இதனையும் காண்க
 இந்தோனேசியாவின் மாகாணங்கள்

மேற்கோள்கள்

வெளி இணைப்புகள் 

 Sekolah dan Daycare Alam Sutera
 Official website 
 Research and Development Agency  
 Informasi Tempat Wisata Di Banten 

{{Geographic location|Centre=Banten|North=Java Sea|Northeast=Java Sea|East=|Southeast=|South=Indian Ocean|Southwest=Indian Ocean|West=Sunda Strait|Northwest=Sunda Strait

இந்தோனேசிய மாகாணங்கள்
கான் பகதூர் முஹம்மது மூசா சேட்

கான் பகதூர் ஹாஜி முகமது மூசா சேட்(Khan Bahadur Haji Mohd Moosa sait 1884-1960 )
சென்னை மாகாணத்தின் வாழ்ந்த ஒரு கட்ச் மேமன் வகுப்பைச் சேர்ந்த‌, சமூக சேவகர் மற்றும் கொடைவள்ளல். முன்னணி வணிகராகவும்,கான் பகதூராகவும், நிலப்பிரபுவாகவும் அரியபட்டவர். 1923 முதல் 1926 வரை சென்னை மாகாணத்தின் சட்ட மேலவை உறுப்பினர், 1939 மெட்ராஸ் ஷெரீப், (சென்னை மாநகர் அண்ணலாகவும்) அறியப்பெற்றவர். 
கிலாபத் இயக்க பங்கேற்பாளர்.,

வகித்த பதவிகள்
 இயக்குநர், கோத்தாரி டெக்ஸ்டைல் ​​லிமிடெட்,
 1919 மெட்ராஸ் துண்டுதுணி வியாபாரிகள் சங்கம், நிறுவனர்களில் ஒருவ‌ர்,
 1920-26 வரை சென்னை மாநகராட்சி கவுன்சிலர்,
 1920 முதல் 1926 வரை தென்னிந்திய வர்த்தக சபை உறுப்பினர் மற்றும், செயலாளர்,
 1923 முதல் 1926 வரை சென்னை துறைமுக அறக்கட்டளை அறங்காவலர்,
 1923 முதல் 1926 வரை சென்னை மாகாணத்தின் சட்ட மேலவை உறுப்பினர்,
 1936 இயக்குநர், மெட்ராஸ் சேஃப் டெபாசிட் லிமிடெட், 
 1939 மெட்ராஸ் ஷெரீப் சென்னை மாநகர் அண்ணல், 
 உறுப்பினர், காஸ்மோபாலிட்டன் கிளப் ஆஃப் மெட்ராஸ், 
 இயக்குநர், எழும்பூர் பெனிபிட் சொசைட்டி,
 அறங்காவலர், சென்னை அமீர் உன்னிசா பேகம் அறக்கட்டளை, 
 உறுப்பினர், மெட்ராஸ் விடுவிக்கப்பட்ட‌ கைதிகள் நல உதவி சங்கம்,
 உறுப்பினர், ஒடுக்கப்பட்டோர் நலச்சங்கம்,
 உறுப்பினர், குன்னூரில் உள்ள பாஸ்டர் நிறுவனம்(வெறி நாய்க்கடி மருந்து தயாரித்தல்), 
 உறுப்பினர், அஞ்சுமன்-இ-முஃபித்-இ அஹ்லே‍ இஸ்லாம் அறக்கட்டளை மற்றும் தொழில் பயிற்சி மையம்,  
 உறுப்பினர், தென்னிந்திய முஸ்லீம் கல்வி சங்கம்
 உறுப்பினர், மெட்ராஸ் ரேஸ் கிளப்,
 உறுப்பினர், மெட்ராஸ் பிஞ்ச்போல் கமிட்டி,
 உறுப்பினர், விலங்குகள் மீதான வன்கொடுமை தடுப்பு சங்கம்,
 உறுப்பினர், மெட்ராஸ்  குடிசைமேம்பாடு சங்கம் ‍‍‍ 
 உறுப்பினர், சென்னை லஞ்ச ஒழிப்பு சங்கம்,
 உறுப்பினர், குழந்தைகள் நல உதவி சங்கம் மற்றும் பார்வையற்றோர் சங்கம்,
 உறுப்பினர், மெட்ராஸ் வேளாண் தோட்டக்கலை சங்கம், 
 உறுப்பினர், இந்திய செஞ்சிலுவை சங்கம்,
 தலைவர், மெட்ராஸ் கட்ச் மேமன் ஜமாஅத்.

மேற்கோள்கள் 

1884 பிறப்புகள்
1960 இறப்புகள்
இந்திய முஸ்லிம்கள்
இந்தியத் தொழிலதிபர்கள்
இருபதாம் நூற்றாண்டு இந்திய அரசியல்வாதிகள்
சென்னை நகரத்தந்தைகள்
குவா மூசாங் மக்களவைத் தொகுதி

குவா மூசாங் மக்களவைத் தொகுதி (மலாய்: Kawasan Persekutuan Gua Musang; ஆங்கிலம்: Gua Musang  Federal Constituency; சீனம்: 话望生国会议席) என்பது மலேசியா, கிளாந்தான், குவா மூசாங் மாவட்டத்தில் அமைந்துள்ள ஒரு மக்களவைத் தொகுதி (P032) ஆகும்.

குவா மூசாங் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து குவா மூசாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

1986-ஆம் ஆண்டில் இந்தத் தொகுதி உருவாக்கப்பட்டதில் இருந்து இந்தத் தொகுதி துங்கு ரசாலி அம்சா என்பவரின் கோட்டையாக இருந்தது. எனினும் 2022-ஆம் ஆண்டுத் தேர்தலில் அவர் மலேசிய இசுலாமிய கட்சியின் முகமது அசிசி அபு நைம் என்பவரிடம் 163 வாக்குகள் வேறுபாட்டில் தோல்வி அடைந்தார். 8, 174 சதுர கிலோமீட்டர் பரப்பளவைக் கொண்ட குவா மூசாங் மக்களவைத் தொகுதி, தீபகற்ப மலேசியாவில் மிகப்பெரிய நாடாளுமன்றத் தொகுதியாகும்.

குவா மூசாங் மாவட்டம்

குவா மூசாங் மாவட்டம், கிளாந்தான் மாநிலத்தில் மிகப்பெரிய மாவட்டமாகும். 1940-ஆம் ஆண்டுகளில் பிரித்தானியர்களின் பாதுகாப்பில் இருந்த போது கோலா லெபிர் (Kuala Lebir) என்று அழைக்கப்பட்டது. மாநிலத் தலைநகர் கோத்தா பாருவிற்கு தெற்கே 140 கி.மீ. தொலைவில் உள்ளது. 

குவா மூசாங் மாவட்டத்தின் தெற்கே பகாங் மாநிலம்; கிழக்கே திராங்கானு மாநிலம்; மேற்கே பேராக் மாநிலம்; வடக்கே கோலா கிராய் மாவட்டம்; ஜெலி மாவட்டம் ஆகியவை எல்லைகளாக உள்ளன.

குவா மூசாங் நகரம்

குவா மூசாங் என்றால் மரநாய்க் குகை (Civet Cat Cave) என்று பொருள். இந்த நகரத்தின் கிழக்குப் பகுதியில் குவா மூசாங் குன்று எனும் ஒரு கற்பாறைக் குன்று உள்ளது. அதன் உயரம் 105 மீட்டர். அதன் உட்புறத்தில் ஒரு பெரிய குகை உள்ளது.

இந்தக் குன்றுக்கும் குவா மூசாங் நகருக்கும் இடையில் ஒரு தொடருந்துப் பாதை உள்ளது. இந்தக் குகையில் நிறைய  மர நாய்கள் இருந்ததால், அருகில் குவா மூசாங் நகரத்திற்கும் அந்தப் பெயர் வைக்கப்பட்டு உள்ளது.

குவா மூசாங் மக்களவைத் தொகுதி

குவா மூசாங் தேர்தல் முடிவுகள்

மேற்கோள்கள்

மேலும் காண்க 
 லோஜிங்
 குவா மூசாங் மாவட்டம்
 மலேசியத் தேர்தல் தொகுதிகள்

வெளி இணைப்புகள்

கிளாந்தான் நாடாளுமன்றத் தொகுதிகள்
கர்னால் மக்களவைத் தொகுதி

கர்னால் மக்களவைத் தொகுதி (Karnal Lok Sabha constituency) வட இந்தியா மாநிலமான அரியானாவில் உள்ள 10 மக்களவைத் தொகுதிகளில் ஒன்றாகும்.

வாக்காளர் விகிதம்

சட்டமன்றப் பிரிவுகள் 
தற்போது, கர்னல் மக்களவைத் தொகுதியில் ஒன்பது சட்டமன்றத் தொகுதிகள் உள்ளன.

நாடாளுமன்ற உறுப்பினர்கள் 

^ இடைத் தேர்தல்

தேர்தல் முடிவுகள்

2024

மேலும் காண்க 

 கர்னால் மாவட்டம்
 பானிபத் மாவட்டம்
 மக்களவை தொகுதிகளின் பட்டியல்

மேற்கோள்கள் 

கர்னால் மாவட்டம்
அரியானா மக்களவைத் தொகுதிகள்
பீனைல்(முக்குளோரோமெத்தில்)பாதரசம்

பீனைல்(முக்குளோரோமெத்தில்)பாதரசம்  (Phenyl(trichloromethyl)mercury) என்பது  C6H5HgCCl3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். பீனைல்(டிரைகுளோரோமெத்தில்)மெர்க்குரி என்ற பெயராலும் இச்சேர்மம் அழைக்கப்படுகிறது. கரிம கரைப்பான்களில் கரையக்கூடிய ஒரு வெள்ளை நிற திண்மப் பொருளாக இது காணப்படுகிறது. இருகுளோரோகார்பீன் சேர்மத்தின் மூலமாக இது பயன்படுத்தப்படுகிறது. வளையபுரோப்பேனேற்ற வினைகளை இதற்கு உதாரணமாகக் கூறலாம். டெட்ராகுளோயெத்திலீனை அடி மூலக்கூறாகக் கொண்டு இவ்வினை விளக்கப்பட்டுள்ளது. வினையின் தயாரிப்பு அறுகுளோரோவளையபுரோப்பேன் ஆகும்:

C6H5HgCCl3  →  C6H5HgCl  +  CCl2
CCl2  +  Cl2C=CCl2  →   C3Cl6

தயாரிப்பு
பீனைல் பாதரசக் குளோரைடுடன் இருகுளோரோகார்பீன் மூலங்களைச் சேர்த்து சூடுபடுத்தினால் பீனைல்(முக்குளோரோமெத்தில்)பாதரசத்தை தயாரிக்கலாம். சோடியம் முக்குளோரோ அசிட்டேட்டின் காரம்/ஆலோபார்ம் வினையும், வெப்பச்சிதைவு வினையும் இத்தயாரிப்பு வினையில் உள்ளடங்கும்:

NaO2CCCl3  +  C6H5HgCl  →  C6H5HgCCl3  +  NaCl  +  CO2

தொடர்புடைய சேர்மங்கள்
பீனைல்(புரோமோயிருகுளோரோமெத்தில்)பாதரசம் (சி.ஏ.எசு பதிவு எண் 3294-58-4) மற்றும் பீனைல்(முபுரோமோமெதில்)பாதரசம் (சி.ஏ.எசு பதிவு எண் 3294-60-8) ஆகியவை நெருக்கமாக தொடர்புடைய சேர்மங்களில் அடங்கும். எக்சு கதிர் படிகவியல் முடிவுகளின் படி, முதலாவது சேர்மம் பாதரசத்தில் கிட்டத்தட்ட நேரியல் ஒருங்கிணைப்பு வடிவவியலைக் கொண்டுள்ளது, C-Hg-C பிணைப்புக் கோணம் 179° ஆகவும்  Hg-C பிணைப்பின் பிணைப்பு இடைவெளி 2.047 Å ஆகவும் காணப்படுகிறது.

பிசு(முக்குளோரோமெத்தில்)பாதரசம்  Hg(CCl3)2 என்ற ஒரு சேர்மமும் அறியப்படுகிறது.

மேற்கோள்கள்

பீனைல் சேர்மங்கள்
டிரைகுளோரோமெத்தில் சேர்மங்கள்
கரிமபாதரச சேர்மங்கள்
கிசார் மக்களவைத் தொகுதி

கிசார் மக்களவைத் தொகுதி (Hisar Lok Sabha constituency) என்பது வட இந்தியாவில் அரியானா மாநிலத்தில் உள்ள 10 மக்களவைத் தொகுதிகளில் ஒன்றாகும். இந்தத் தொகுதி கிசார் மாவட்டம் முழுமையினையும் ஜிந்து மற்றும் பிவானி மாவட்டங்களின் சில பகுதிகளையும் உள்ளடக்கியது.

வாக்காளர் விவரம்

சட்டமன்றப் பிரிவுகள் 
தற்போது, கிசார் மக்களவைத் தொகுதியில் ஒன்பது சட்டமன்றத் தொகுதிகள் உள்ளன.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 
 ஹிசார் நகரம்
 ஹிசார் மாவட்டம்
 ஹிசார் சட்டமன்றத் தொகுதி
 அசிகர் கோட்டை

மேற்கோள்கள் 

ஹிசார் மாவட்டம்
அரியானா மக்களவைத் தொகுதிகள்
ஜெய் பர்காசு

ஜெய் பர்காசு (Jai Parkash; பிறப்பு 2 திசம்பர் 1954) என்பவர் ஓர் இந்திய அரசியல்வாதியும் தற்போதைய மக்களவை உறுப்பினரும் ஆவார். இவர் அரியானா மாநிலம் கிசார் மக்களவைத் தொகுதியினைப் பிரதிநிதித்துவப்படுத்துகின்றார். சந்திரசேகர் அமைச்சகத்தில் பெட்ரோலியம் மற்றும் இரசாயன அமைச்சகத்தில் துணை அமைச்சராகவும் பர்காசு பணியாற்றினார். ஒன்பதாவது, பதினொராவது, பதினான்காவது மக்களவை உறுப்பினராகவும் பர்காசு இருந்துள்ளார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
ஜனதா தளம் அரசியல்வாதிகள்
ஹிசார் மாவட்ட நபர்கள்
9வது மக்களவை உறுப்பினர்கள்
11வது மக்களவை உறுப்பினர்கள்
14வது மக்களவை உறுப்பினர்கள்
18ஆவது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
1954 பிறப்புகள்
பெசுட் மக்களவைத் தொகுதி

பெசுட் மக்களவைத் தொகுதி (மலாய்: Kawasan Persekutuan Gua Musang; ஆங்கிலம்: Gua Musang  Federal Constituency; சீனம்: 勿述国会议席) என்பது மலேசியா, திராங்கானு, பெசுட் மாவட்டத்தில் அமைந்துள்ள ஒரு மக்களவைத் தொகுதி (P033) ஆகும்.

பெசுட் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பெசுட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பெசுட் மாவட்டம்

பெசுட் மாவட்டம், திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் இந்த மாவட்டமும் ஒன்றாகும்.

பெசுட் மாவட்டத்திற்கு கிழக்கில் தென் சீனக்கடல்; வடக்கிலும் மேற்கிலும் கிளாந்தான் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் வடக்கு நுழைவாயிலாக அமைகின்றது.

ஜெர்த்தே நகரம் 

கம்போங் ராஜா நகரம் (Kampung Raja), பெசுட் மாவட்டத்தின் தலைநகரம். இருப்பினும் பெசுட் மாவட்டத்தில் உள்ள மற்றொரு நகரான ஜெர்த்தே நகரம் (Jerteh), கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது. 

மற்றொரு முக்கிய நகரம் மீன்பிடித் துறைமுகமான கோலா பெசுட் (Kuala Besut). தவிர சாபி (Jabi), அப்பால் (Apal), பாசிர் அகார் (Pasir Akar) மற்றும் தெம்பிலா (Tembila) போன்ற பிற சிறிய நகரங்களும் கிராமங்களும் இந்த மாவட்டத்தில் உள்ளன.

பெசுட்டில் உள்ள பெரும்பாலான மலாய்க்காரர்கள், திராங்கானிய அடையாளத்தை விட கிளந்தானிய அடையாளத்துடன் தங்களை அடையாளப்படுத்திக் கொள்கிறார்கள். திராங்கானு மலாய் மொழிக்குப் பதிலாக கிளாந்தான்-பட்டாணி மலாய் மொழியை (Kelantanese Malay) பேசுகிறார்கள்.

பெசுட் மக்களவைத் தொகுதி

பெசுட் தேர்தல் முடிவுகள்

மேற்கோள்கள்

மேலும் காண்க 
 கோலா பெசுட்
 பெர்கெந்தியான் தீவு
 பெசுட் மாவட்டம்
 ஜெர்த்தே
 மலேசியத் தேர்தல் தொகுதிகள்

வெளி இணைப்புகள்

திராங்கானு நாடாளுமன்றத் தொகுதிகள்
சோனிபட் மக்களவைத் தொகுதி

சோனிபட் மக்களவைத் தொகுதி (Sonipat Lok Sabha constituency) என்பது வட இந்தியாவில் அரியானா மாநிலத்தில் உள்ள 10 மக்களவைத் தொகுதிகளில் ஒன்றாகும்.

வாக்காளர் விகிதம்

சட்டமன்றப் பிரிவுகள் 
தற்போது, சோனிபட் மக்களவைத் தொகுதியில் ஒன்பது சட்டமன்றத் தொகுதிகள் உள்ளன.

மக்களவை உறுப்பினர்கள்

தேர்தல் முடிவுகள்

2024

மேலும் காண்க 
 சோனிபத் மாவட்டம்

மேற்கோள்கள் 

சோனிபத் மாவட்டம்
அரியானா மக்களவைத் தொகுதிகள்
சத்பால் பிரம்மச்சாரி

சத்பால் பிராம்சாரி (Satpal Brahamchari) ஓர் இந்திய அரசியல்வாதியும் சமூக சேவகரும் ஆவார். இவர் தற்போது சோனிபட் மக்களவைத் தொகுதியின் 18ஆவது மக்களவை நாடாளுமன்ற உறுப்பினராகப் பணியாற்றி வருகிறார். இவர் இந்திய தேசிய காங்கிரசு கட்சியினைச் சேர்ந்தவர்.

மேற்கோள்கள் 

அரியானா இந்திய தேசிய காங்கிரசு அரசியல்வாதிகள்
உத்தராகண்டு அரசியல்வாதிகள்
இந்திய அரசியல்வாதிகள்
வாழும் நபர்கள்
18ஆவது மக்களவை உறுப்பினர்கள்
பூபேந்திர நாராயண் மண்டல் பல்கலைக்கழகம்

பூபேந்திர நாராயண் மண்டல் பல்கலைக்கழகம் (Bhupendra Narayan Mandal University) என்பது பீகார் மாநிலம் மாதேபுரா மாவட்ட தலைமையகத்தில் அமைந்துள்ள மாநில அரசு பல்கலைக்கழகம் ஆகும். இப்பல்கலைக்கழகம், மாதேபுராவில் 10 சனவரி 1992 அன்று உருவாக்கப்பட்டது. இது ஒரு இணை நிறுவனமாகச் செயல்படுகிறது. மாதேபுரா மற்றும் அருகிலுள்ள நகரங்களில் உள்ள கல்லூரிகள் கல்வி நிறுவனங்கள் மூலம் இளநிலை, முதுகலை மற்றும் முனைவர் பட்ட திட்டங்களை வழங்குகிறது. பல்கலைக்கழகம் பல்வேறு தொழிற்கல்வி மற்றும் அறிவியல், வர்த்தகம், கலை மற்றும் பொறியியல் மற்றும் மருத்துவ அறிவியலில் தொழில்நுட்ப படிப்புகளையும் நடத்துகிறது.

கல்லூரிகள் 
இதன் அதிகார வரம்பு மூன்று மாவட்டங்களில் உள்ளது (மாதேபுரா, சஹர்சா மற்றும் சுபெளல்)

பல்கலைக்கழக உறுப்புக கல்லூரிகள் 

 தாகூர் பிரசாத் கல்லூரி, மாதேபுரா
 பார்வதி அறிவியல் கல்லூரி, மாதேபுரா
 கமலேஸ்வரி பிரசாத் கல்லூரி, முரளிகஞ்ச்
 பூபேந்திர நாராயண் மண்டல் வாணிஜ்யா மகாவித்யாலயா, சஹுகர்
 ஹரிஹர் சஹா கல்லூரி, உடாகிஷுன்கஞ்ச்
 மனோகர் லால் டெக்ரிவால் கல்லூரி
 எசு. என். எசு. ஆர். கே. எசு. கல்லூரி, சஹர்சா
 ஆர். ஜா மகளிர் கல்லூரி, சஹர்சா
 ஆர். எம். கல்லூரி, சஹர்சா
 ஆர். எம். எம். சட்டக் கல்லூரி, சஹர்சா
 எம். எச். எம். கல்லூரி, சஹார்ஸா
 பி. எஸ். எஸ் கல்லூரி, சுபால்
 எச். பி. எஸ். கல்லூரி, சுபால்
 எல். என். எம். எசு. கல்லூரி, சுபால்

இணைவுபெற்றக் கல்லூரிகள் 

 மாதேபுரா கல்லூரி, மாதேபுரா
 ஆர். பி. எம். கல்லூரி, துனியாஹி, மாதேபுரா
 சி. எம். அறிவியல் கல்லூரி, மாதேபுரா
 யு. வி. கே. கல்லூரி, கரமா, ஆலம்நகர், மாதேபுரா
 ஆதர்ஷ் கல்லூரி, கெய்லர்ஹ் ஜிவச்பூர், மாதேபுரா
 எசு. ஏ. கே. என். பட்டப்படிப்பு கல்லூரி, மாதேபுரா
 எஸ். பி. மண்டல் சட்டக் கல்லூரி, மாதேபுரா
 பி. எஸ். கல்லூரி, சிம்ராஹா, சஹர்சா
 எல். என். கல்லூரி, பங்காவ்ன், சஹார்ஸா
 மாலை கல்லூரி, சஹர்சா
 எல். சி. கல்லூரி, மஹிஷி, சஹர்சா
 பி. எசு. ஆர். கே. கல்லூரி, சிங்கேஷ்வர், மாதேபுரா
 ரஞ்சந்திர வித்யாபீத், நாராயண் பீகார், சோஹா, சோன்பர்சா, சஹர்சா
 பட்டப்படிப்பு கல்லூரி, சுபால்
 எசு. என். எசு. மகளிர் கல்லூரி, சுபால்
 ஏ. எல். ஒய். கல்லூரி, திரிவேனிகஞ்ச், சுபால்]
 கே. என். பட்டப்படிப்பு கல்லூரி, ராகவ்பூர்

மருத்துவக் கல்லூரிகள் 

 புத்தர் கோஷி மருத்துவக் கல்லூரி மற்றும் மருத்துவமனை
 ஸ்ரீ நாராயண் மருத்துவ நிறுவனம் மற்றும் மருத்துவமனை

ஆசிரியர் பயிற்சி கல்லூரிகள் 

 எம். பி. கல்விக் கல்லூரி
 ராதே ஷியாம் ஆசிரியர் பயிற்சி கல்லூரி, சுபால்

குறிப்பிடத்தக்க முன்னாள் மாணவர்கள் 

 மின்ஹாஜுல் அர்பின் ஆசாத், வங்காள அரசியல்வாதி
 பப்பு யாதவ், மக்களவை உறுப்பினர்

மேற்கோள்கள் 

மதேபுரா மாவட்டம்
பீகாரில் கல்வி
சுவப்ன சரசுவதா

சுவப்ன சரசுவதா (Swapna Saraswata) என்பது கன்னட எழுத்தாளர் கோபாலகிருஷ்ண பை எழுதிய சிறுகதைத் தொகுப்பாகும்.

வெளியீடு 
இது முதன்முதலில் 2009 ஆம் ஆண்டில் பெங்களூரில் உள்ள பாக்யலட்சுமி பப்ளிகேஷன்ஸ் நிறுவனத்தின் கீழ் வெளியிடப்பட்டது. 474 பக்கங்களைக் கொண்ட இதன் முகப்புப்பக்கத்தை சந்திரநாத ஆச்சார்யா என்பவர் வடிவமைத்திருந்தார்.

உள்ளடக்கங்கள் 
16ஆம் நூற்றாண்டின் முற்பகுதிக்கும் 18ஆம் நூற்றாண்டின் பிற்பகுதிக்கும் இடையில் இந்தியாவின் மேற்குக் கடற்கரையில் குடியேறிய கவுட சாரஸ்வத் பிராமணர்களின் வாழ்க்கையை இந்த புத்தகம் விவரிக்கிறது. வரலாற்று நிகழ்வுகளின் கண்ணோட்டத்தில் சமூகத்திற்குள் ஒரு பெரிய கால அளவு மற்றும் சமூக இயக்கவியலை உள்ளடக்கிய, எழுதப்பட்ட வரலாறுகள் மற்றும் வாய்வழி க்குப் பிறகு இந்த நூலை ஆசிரியர் எழுதினார்.

பின்னணி 
இந்த நூலுக்காக கிட்டத்தட்ட 20 ஆண்டுகளாகப் பணியாற்றியதாகவும், 4,000 புத்தகங்கள், கையெழுத்துப் பிரதிகள் மற்றும் ஆவணங்களை சேகரித்ததாகவும் ஆசிரியர் குறிப்பிட்டுள்ளார். அவர் கோவா மற்றும் கொச்சி போன்ற இடங்களுக்குச் சென்று மக்களைச் சந்தித்து அவர்களின் வாழ்க்கை முறையை ஆராய்ச்சி செய்துள்ளார். இந்த நூலுக்கான வரைவை கொண்டுவர கிட்டத்தட்ட ஐந்து ஆண்டுகள் பணியாற்றியுள்ளார். அதை ஆறு முறை திருத்தியுள்ளார்.

விருதுகளும் அங்கீகாரங்களும் 
இந்த புத்தகம் 2009 ஆம் ஆண்டில் கருநாடக சாகித்ய அகாதமி விருதையும், எச். சாந்தாராம் இலக்கிய விருதையும் பெற்றது. மேலும், 2011 ஆம் ஆண்டின் கன்னட சாகித்ய அகாதமி விருதை கன்னடப் பிரிவின் கீழ் ஆசிரியருக்கு பெற்றுத் தந்தது..

மொழிபெயர்ப்புகள் 
இந்த புத்தகம் ஆங்கிலம், மராத்தி, மலையாளம், இந்தி, வங்காளம் மற்றும் தமிழ் மொழிகளில் மொழிபெயர்க்கப்பட்டுள்ளது. ஆங்கில மொழிபெயர்ப்பை மணிப்பால் யுனிவர்சல் பிரஸ் அதன் தொடரான-இந்திய மொழிபெயர்ப்பில் இலக்கியம் என்ற தொடரின் கீழ் 2017 ஆம் ஆண்டில் வெளியிட்டது. சுமதி ஷெனாய், எம். ஆர். ரசீத், திருமதி. சவிதா சாஸ்திரி ஆங்கிலத்தில் மொழிபெயர்த்தனர். இது இது இந்த சமூகத்தின் கதையை பெரிய அளவில் ஆங்கிலப் பார்வையாளர்களிடம் கொண்டு சென்றுள்ளது.

மேற்கோள்கள் 

கன்னட இலக்கியங்கள்
கன்னடப் புதினங்கள்
சுப்பராய சாத்திரி

சுப்பராய சாத்திரி (Subbaraya Sastri) கருநாடக இசை வரலாற்றில் மிகவும் பிரபலமான நபர்களில் ஒருவரான சியாமா சாஸ்திரிகளின் மகனும் மாணவருமாவார். கரருநாடக இசையின் மும்மூர்த்திகள் என்று அறியப்படும், இசைக்கலைஞர்கள் தியாகராஜர் மற்றும் முத்துசுவாமி தீட்சிதர் ஆகியோரிடமிருந்தும் இசையைப் படித்தார்.

ஆரம்பகால வாழ்க்கை 
சுப்பராயர் 1803இல் சியாம சாஸ்திரியின் இரண்டாவது மகனாகப் பிறந்தார். இவரது தந்தை இவரை தியாகராஜரிடம்  அனுப்பினார். முத்துசாமி தீட்சிதரிடம் இருந்து சில கிருதிகளை கற்றுக்கொள்ளும் வாய்ப்பும் இவருக்கு கிடைத்தது. தஞ்சாவூர் அரண்மனையின் இசைக்கலைஞரான மேரு கோஸ்வாமி மற்றும் கும்பகோணத்திற்கு அருகிலுள்ள திருவிடைமருதூரில் வசித்து வந்த ராமதாஸ் சுவாமி ஆகியோரிடமும் இந்துஸ்தானி இசையைக் கற்றுக்கொண்டார்.

தொழில் வாழ்க்கை 
சுப்பராய சாத்திரி ஒரு சில கிருதிகளை மட்டுமே இயற்றினார். சாத்திரி தனது பெரும்பாலான கிருதிகளை அன்னை தேவியைப் புகழ்ந்து இயற்றினார். ஜனனி நின்னுவினா (ரீதுகௌலா) நின்னு சேவிஞ்சினா (யதுகுலகாம்போதி) ,வெங்கடாசல விஹார (அமீர்கல்யாணி) மற்றும் சங்கரி நீ (பெகடா) இவரது கிருதிகளில் சில.

இவற்றையும் பார்க்கவும்
 தியாகராஜ சுவாமிகள்
 முத்துசுவாமி தீட்சிதர்

மேற்கோள்கள் 

1803 பிறப்புகள்
1862 இறப்புகள்
கருநாடக இசைக் கலைஞர்கள்
திருவாரூர் மாவட்ட நபர்கள்
தெலுங்கு மக்கள்
பிரகாஷ் பெலவாடி

பிரகாஷ் பெலவாடி (Prakash Belawadi, பிறப்பு: 3 மார்ச் 1961) கன்னட நாடகக் கலைஞரும், திரைப்பட இயக்குநரும், ஊடக ஆளுமையும் ஆவார். இவர் ஓர் ஆசிரியரும், சமூக ஆர்வலரும், பத்திரிகையாளரும் ஆவார். பெங்களூரைச் சேர்ந்தவர். இந்தியாவிலும் வெளிநாட்டிலும் பல கருத்தரங்குகளிலும் , மாநாடுகளிலும், விழாக்களிலும் பங்கேற்றுள்ளார். இவர் பல நிகழ்வுகலும், டெட் மாநாடுகளிலும் ஊக்கமளிக்கும் பேச்சாளராக உள்ளார். பெலவாடி 2010 முதல் பெங்களூர் பன்னாட்டுக் குறும்பட விழாவின் நிறுவனக் குழுவின் வழிகாட்டியாகவும் இருந்து வருகிறார்.

தொடக்க வாழ்வு 
பெலவாடி பெங்களூரில் நாடகக் கலைஞர் குடும்பம் ஒன்றில் பிறந்தார். இவரது தந்தை 'மேக்கப் நானி' என்று பிரபலமாக அழைக்கப்பட்ட நஞ்சுண்டய்யா நாராயண் (1929-2003) கன்னடத் திரையரங்கில் ஒரு ஆளுமையாக இருந்தார். தாயார், பார்கவி நாராயண், ஒரு புகழ்பெற்ற திரைப்பட, நாடகக் கலைஞர். 1983-இல் விஸ்வேஸ்வரய்யா பொறியியல் கல்லூரியில் இயந்திரப் பொறியியலில் பட்டம் பெற்றார்.

இவர் நடித்த சில திரைப்படங்கள்

விருதுகள் 

பிரகாஷ் பெலவாடி எழுதி இயக்கிய முதல் திரைப்படமான ஸ்டம்பிள், 2003 ஆம் ஆண்டு ஆங்கில மொழியில் சிறந்த திரைப்படத்திற்கான தேசிய விருதை வென்றது.
கலைக்கு இவர் ஆற்றிய பங்களிப்பிற்காக 2003 ஆம் ஆண்டு கர்நாடக அரசு ‘பிரதிபா பூஷன்’ பட்டத்தை வழங்கியது.
ஆங்கில, கன்னட மொழி நாடகத்திற்கான பங்களிப்பிற்காக கர்நாடக நாடக அகாடமி விருது (2011-12) பெற்றார்.
 சிட்னி, பெல்வோ நாடக நிறுவனம் தயாரித்த எண்ணிக்கை, இல்லையேல் கையோங்கு நாடகத்தில் நடித்தமைக்காக சிறந்த நடிகருக்கான ஆத்திரேலியாவின் ஹெல்ப்மேன் விருது (2019) வழங்கப்பட்டது.

மேற்கோள்கள்

வெளி இணைப்புகள் 

 

1961 பிறப்புகள்
வாழும் நபர்கள்
கன்னடத் திரைப்பட இயக்குநர்கள்
கன்னடத் திரைப்பட நடிகர்கள்
இந்திய நாடக நடிகர்கள்
மலையாளத் திரைப்பட நடிகர்கள்
இந்தித் திரைப்பட நடிகர்கள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
மிகை நோக்கல்

மிகை நோக்ககல் (Binge-watching also called binge-viewing)  என்பது தொலைக்காட்சியில் அல்லது திறண்பேசியில் பொழுதுபோக்கு அல்லது தகவல் உள்ளடக்கத்தை இடைவிடாமல் நீண்ட நேரத்திற்கு  பார்க்கும் ஒரு பழக்கமாகும்.

புள்ளியியல் 
மிகை நோக்கல் குறித்து 2014 பெப்ரவரியில்   நெடிபிலிக்ஸ்   நடத்திய ஒரு கணக்கெடுப்பில், "தொலைக்காட்யின்  ஒரே  நிகழ்ச்சியின் 2-6 அத்தியாயங்களை தொடர்ந்து ஒரே அமர்வில் பார்ப்பது" மிகை நோக்கல் என்று  73% பேர்  வரையறுத்தனர். சில ஆய்வாளர்கள், தொலைக்காட்சி நிகழ்ச்சியின் சூழல் மற்றும் உள்ளடக்கத்தின் அடிப்படையில் மிகை நோக்கலை வரையறுக்க வேண்டும் என்று கூறுகின்றனர். பொதுவாக மிகை நோக்கல் என்று அழைக்கப்படுவது உண்மையில் ஒன்றுக்கு மேற்பட்ட தோலைக்காட்சி நிகழ்ச்சிகளை பார்க்கும் அனுபவத்தைக் குறிக்கிறது என்று அவர்கள்  கருத்து தெரிவிக்கின்றனர். நீண்ட நேரம் உட்கார்ந்து (தொடர்ச்சியாக மூன்று அல்லது அதற்கு மேற்பட்ட பாகங்களை ஒரே அமர்வில் பார்ப்பது) மேலும் ஒரு நிகழ்ச்சியின் முழுப் பருவங்களையும் (அல்லது சீசன்களின்) விரைந்து பார்ப்பது ஆகிய இரண்டையும் உள்ளடக்கும் வகையில் மிகை நோக்கல் என்ற கருத்தை விரிவுபடுத்த வேண்டும் என்று அவர்கள் முன்மொழிந்தனர்.

2006-2007 காலக்கட்டத்தில் காணொளி ஓடை சேவைகளின் அதிகரிப்புக்குப் பிறகு, ஒரு குறிப்பிடத்தக்க பண்பாட்டு  நிகழ்வாக மிகை நோக்கல்  பிரபலமாகியுள்ளது, அதாவது நெடிபிலிக்ஸ், அமேசான் பிரைம் வீடியோ,  குலு போன்றவற்றின் மூலம் பார்வையாளர்கள் தங்கள் தேவைக்கேற்ப தொலைக்காட்சி நிகழ்ச்சிகளையும் திரைப்படங்களையும் பார்க்கும் வசதிகள் வந்தன. எடுத்துக்காட்டாக, நெட்ஃபிக்ஸ் கணக்கெடுப்பில் பங்கேற்பாளர்களில் 61% பேர் தாங்கள் தொடர்ந்து பார்ப்பதாகக் கூறியுள்ளனர். முக்கிய அமெரிக்க காணொளி ஓடை வழங்குநர்களின் கோரிய நேரத்து ஒளிதம் தரவை அடிப்படையாகக் கொண்ட அண்மைய ஆய்வில், 64% க்கும் அதிகமான வாடிக்கையாளர்கள் ஆண்டிற்கு ஒருமுறை மிகை நோக்கியுள்ளனர் என்பதைக் காட்டுகிறது.

மேற்கோள்கள் 

ஊடக ஆய்வுகள்
தொலைக்காட்சி சொல்லியல்
செத்தியூ மக்களவைத் தொகுதி

செத்தியூ மக்களவைத் தொகுதி (மலாய்: Kawasan Persekutuan Setiu; ஆங்கிலம்: Setiu Federal Constituency; சீனம்: 士兆国会议席) என்பது மலேசியா, திராங்கானு, செத்தியூ மாவட்டத்தில் அமைந்துள்ள ஒரு மக்களவைத் தொகுதி (P034) ஆகும்.

செத்தியூ மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து செத்தியூ மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

செத்தியூ மாவட்டம்

செத்தியூ மாவட்டம், திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் இந்த மாவட்டமும் ஒன்றாகும். செத்தியூ மாவட்டத்தின் வடக்கில் பெசுட் மாவட்டம்; தெற்கில் கோலா திராங்கானு மாவட்டம் ; கிழக்கில் கோலா நெருசு மாவட்டம் (Kuala Nerus District) மற்றும் தென்சீனக் கடல் ஆகியவை எல்லைகளாக உள்ளன.

1935-ஆம் ஆண்டில் பெசுட் மாவட்டத்திற்கும் மாநில தலைநகரான கோலா திராங்கானு நகருக்கும் இடையே செத்தியூ மாவட்டம் இரு பிரிவுகளாகப் பிரிக்கப்பட்டது. 1985-ஆம் ஆண்டில் அதன் தற்போதைய எல்லைகளைக் கொண்ட செத்தியூ மாவட்டம் மறுசீரமைக்கப்பட்டது.

பண்டார் பரமேசுவரி

செத்தியூ மாவட்டம் திராங்கானு மாநிலத்தில் இரண்டாவது புதிய மாவட்டம்; மற்றும் குறைந்த மக்கள்தொகை கொண்ட மாவட்டமாகும். இதன் தலைநகரமான பண்டார் பரமேசுவரி (Bandar Permaisuri); இந்த மாவட்டத்தின் பொருளாதார வணிக மையமாகச் செயல்படுகிறது.

செத்தியூவில் உள்ள பெரும்பாலான மலாய்க்காரர்கள்; குறிப்பாக வடக்குப் பகுதியில் உள்ளவர்கள் கிளாந்தான்-பட்டாணி மலாய் மொழியைப் பேசுகிறார்கள். இருப்பினும் செத்தியூவின் தெற்குப் பகுதியில் வசிப்பவர்கள் திராங்கானு மலாய் மொழியை அதிகமாகப் பயன்படுத்துகிறார்கள்.

செத்தியூ மக்களவைத் தொகுதி

செத்தியூ தேர்தல் முடிவுகள்

மேற்கோள்கள்

மேலும் காண்க 
 கோலா பெசுட்
 பெர்கெந்தியான் தீவு
 பெசுட் மாவட்டம்
 ஜெர்த்தே
 மலேசியத் தேர்தல் தொகுதிகள்

வெளி இணைப்புகள்

திராங்கானு நாடாளுமன்றத் தொகுதிகள்
சேத்ரையா

சேத்ரையா ( Kshetrayya) (சுமார் 1680 பொ.ஊ) ஒரு  தெலுங்குக் கவிஞர் ஆவார். இவர் தென்னிந்தியாவிலுள்ள ஆந்திரப் பிரதேசத்தைச் சேந்தவர். இவர் பல பதங்களையும் கீர்த்தனைகளையும் இயற்றியுள்ளார். தெலுங்கு மொழியில் 4000 க்கும் மேற்பட்ட கீர்த்தனைகளை இயற்றியிருந்தாலும், அவற்றில் ஒரு சில பாடல்கள் மட்டுமே எஞ்சியுள்ளன. கிருட்டிணன் மீது பல பாடல்களை இயற்றினார்.

ஆரம்பகால வாழ்க்கை 
ஆந்திரப் பிரதேசத்தின் கிருஷ்ணா மாவட்டத்திலுள்ள முவ்வா என்ற கிராமத்தில் தெலுங்கு பேசும் பிராமணக் குடும்பத்தில் பிறந்தார். இவரது பெற்றோர் இவருக்கு வரதையா என்று பெயரிட்டனர். கோயில்களில் பாடல்களைப் பாடி ஒரு இடத்திலிருந்து இன்னொரு இடத்திற்குச் செல்லும் இவரது பழக்கத்தின் காரணமாக, இவர் ‘சேத்ரக்சனா’ அல்லது ‘சேத்ரையா’ (பயணம் செய்பவர்) என்று அழைக்கப்பட்டார். இவர் மோகனாங்கி என்ற ஒரு தேவதாசியை மணந்தார். 72-மேளகர்த்தாக்களின் ஆசிரியரான வெங்கி தமாகி என்பவரிடம் இசையைக் கற்றுக்கொண்டார்.

பதங்கள் 
இன்றும் பயன்படுத்தப்படும் பதங்களை இவர் முழுமையாக்கினார். இவரது பதங்கள் பரதநாட்டியம் மற்றும் குச்சிப்புடி மற்றும் இசை உரைகளில் பாடப்படுகின்றன. முதலில் அனுபல்லவி, பின்னர் பல்லவி என பாடும் நடைமுறை இவரது பதங்களின் தனித்துவமான அம்சமாகும். பெரும்பாலான பதங்கள் கடவுள் கிருட்டிணரின் வருகைக்கான ஏக்கத்தை கருப்பொருளாகக் கொண்டுள்ளன.

சிருங்காரம்  
மதுரபக்தி எனப்படும் சிருங்காரத்தை ஒரு முக்கிய கருப்பொருளாக கொண்டு இவர் எழுதினார். சிருங்காரம் என்பது ஒரு நாயகிக்கும் (பெண்) ஒரு நாயகனுக்கும் (ஆண்) இடையிலான உலகளாவிய பாலியல் உறவை ஒரு உருவகமாகப் பயன்படுத்துவதாகும். இது ஜீவாத்மாவின் ஏக்கத்தைக் குறிக்கிறது. தனது பெரும்பாலான பாடல்களில், சேத்ரையா தனது முத்திரையில் ‘முவ்வா கோபாலா’ என தன்னைப் பற்றிய குறிப்பாகப் பயன்படுத்தியுள்ளார்.

படைப்புகள் 
தென்னிந்திய பாரம்பரியத்தின் கவிதை, நடனம், இசை ஆகியவற்றில் செல்வாக்கு செலுத்துவதில் சேத்ரையாவின் படைப்புகள் முக்கிய பங்கு வகித்துள்ளன. சேத்ரையா தென்னிந்தியக்  கோயில்களில் திருப்பணிக்காகவும் சேவைக்காகவும் சிறுவயதில் நேர்ந்து விடப்பட்ட தேவதாசி பெண்களுடன் நெருக்கமாக தொடர்பு கொண்டிருந்தார். அவர்கள் இவரது பல படைப்புகளை பயன்படுத்தினர். தேவதாசி முறை ஒழிக்கப்பட்டு, பாடல்கள் இசை சமூகத்தில் மதிப்புமிக்க கலைப் படைப்புகளாக ஏற்றுக்கொள்ளப்படும் வரை நீண்ட காலத்திற்கு இவரது படைப்புகளின் இசை/கவிதை விளக்கங்களை தேவதாசி பாரம்பரியமாக வைத்திருந்தனர். வீணை தனம்மாள்; மற்றும் டி. பிருந்தா ஆகியோர் சேத்ரையாவின் பாடல்களை தங்கள் அழகான இசை விளக்கத்துடன் பிரபலப்படுத்தியவர்களில் குறிப்பிடத்தக்கவர்கள்.

சேத்ரையாவின் பதங்கள் இப்போது தென்னிந்தியாவின் நடனம் மற்றும் இசை பாரம்பரியங்களின் ஒருங்கிணைந்த பகுதியாக உள்ளன. அங்கு இவரது பாடல்கள் முற்றிலும் இசைப் படைப்புகளாகவும் அல்லது நடனத்துடன் இணைந்து பாடப்படுகின்றன.

தெலுங்குத் திரைப்படம் 
அஞ்சலி பிக்சர்ஸ் தயாரிப்பில் மகாகவி சேத்ரையா என்ற தெலுங்குத் திரைப்படம் 1976 ஆம் ஆண்டு வெளியானது. இதில் அக்கினேனி நாகேஸ்வர ராவ் மற்றும் அஞ்சலி தேவி ஆகியோர் நடித்திருந்தனர். இசையமைப்பாளர் வி. ராமகிருஷ்ணா படத்தின் ஒலிப்பதிவை மேற்கொண்டார். பி. ஆதிநாராயண ராவ் இசையமைத்துள்ளார்.

வாழ்க்கை வரலாற்றுப் புதினம் 
இந்தியாவின் ஆந்திரப் பிரதேசத்தின் திருப்பதியிலுள்ள சிறீ வெங்கடேசுவரா பல்கலைக்கழகத்தின் ஆங்கிலப் பேராசிரியரும் முன்னாள் துணைவேந்தருமான எம். வி. ராம சர்மா எழுதிய பிளிஸ் ஆஃப் லைஃப் என்ற புதினத்தில் சேத்ரையாவின் வாழ்க்கை சித்தரிக்கப்பட்டுள்ளது.

மேற்கோள்கள் 

குச்சிப்புடி
பரதநாட்டியம்
தெலுங்கு கவிஞர்கள்
1680 இறப்புகள்
பன்னாட்டு வடக்கு-தெற்கு போக்குவரத்து வழித்தடம்

பன்னாட்டு வடக்கு-தெற்கு போக்குவரத்து வழித்தடம் (International North–South Transport Corridor (INSTC), இந்தியாவின் மும்பை துறைமுகத்திலிருந்து ஈரான், அசர்பைஜான் வழியாக கடல் மற்றும் நிலம் வழியாக உருசியா நாட்டின் மாஸ்கோ நகரத்துடன் இணைக்கும் 7,200 கிலோ மீட்டர்  (4500 மைல்) கொண்ட வழித்தடமாகும். இவ்வழித்தடத்தில் கப்பல், இரயில் மற்றும் சரக்குந்துகள் மூலம் போக்குவரத்து நடைபெறுகிறது.இந்த வழித்தடத்தின் நோக்கம் மும்பை  துறைமுகம், பந்தர் அப்பாஸ் துறைமுகம் மற்றும் தெகுரான், பந்தர் அன்சைல்,  பக்கூ, அஸ்டராகான், மாஸ்கோ இடையே வணிகச் சரக்குப் போக்குவரத்தை மேம்படுத்துவதே ஆகும்.

வழித்தடத்தின் நோக்கம்
முன்னர் இந்தியாவிற்கும், உருசியாவிற்கும் இடையே சுயஸ் கால்வாய் வழியாக வணிகப் போக்குவர்த்து நடைபெற்றது. இப்புதிய வழித்தடத்தினால்  பயண நேரம் மற்றும் எரிபொருள் செலவு வெகுவாக குறைகிறது. இவ்வழித்தடத்தில் அரபுக் கடல், பாரசீக வளைகுடா மற்றும் காஸ்பியன் கடல்கள் வழியாக கப்பல் போக்குவரத்தும், நிலப்பகுதிகளில் இரயில்வே மற்றும் நெடுஞ்சாலைகள்  பயன்படுத்தப்படவுள்ளது. 

பன்னாட்டு வடக்கு-தெற்கு போக்குவரத்து  வழித்தடத்தில் மும்பை-மாஸ்கோ இடையே, பந்தர் அப்பாஸ்,  பக்கூ வழியாக முதல் சோதனை ஓட்டம் 2014ல் நடைபெற்றது. இரண்டாவது சோதனை ஓட்டம் மும்பை-அஸ்டராகான் இடையே, பந்தர் அப்பாஸ், தெகுரான் மற்றும் பந்தர் அஞ்சலி வழியாக நடைபெற்றது.  இச்சோதனை ஓட்டங்கள் மூலம் போக்குவரத்துச் செலவு 15 டன்னுக்கு 2,500 அமெரிக்க டாலர் குறைவதாக மதிப்பிடப்பட்டது. 

இவ்வழித்தடத் திட்டத்திற்கு 16 மே 2002 அன்று உருசியா, ஈரான் மற்றும் இந்தியா 16 மே 2002 அன்று ஒப்பந்தம் செய்து கொண்டது.

பன்னாட்டு வடக்கு-தெற்கு போக்குவரத்து வழித்தடத்தை வளைகுடா நாடுகள் மற்றும் நடு ஆசியா நாடுகளிடையே நடைமுறைப்படுத்த  அசுகாபாத் ஒப்பந்ததம் ஏற்பட்டது.. இந்த ஒப்பந்தத்தில் கையெழுத்திட்ட நாடுகள் உருசியா,  இந்தியா (2018),   இரான் (2011), ஓமன் (2018), துருக்மெனிஸ்தான் (2011), உஸ்பெகிஸ்தான் (2011), கசக்ஸ்தான் (2015). இவ்வழித்தடம் இந்தியா,  பாரசீக வளைகுடா வழியாக நடு ஆசியா நாடுகள் மற்றும் ஐரோப்பா, குறிப்பாக உருசியா இடையே சரக்குப் போக்குவரத்து நடைபெறும். 

இவ்வழித்தடத்தில் முதன் முறையாக  உருசியாவின் புனித பீட்டர்ஸ்பர்க் நகரத்திலிருந்து, ஈரானின் பந்தர் அப்பாஸ் துறைமுகம் வழியாக இந்தியாவின் மும்பை துறைமுகத்திற்கு சூன், 2024 இறுதியில் நிலக்கரி கொண்டுவரப்பட்டது.

வழித்தடத்தின் உறுப்பு நாடுகள்

 'உறுப்பினர்கள்' — , , , , , , , , , , , , . 
 பார்வையாளர்கள் — .

மேற்கோள்கள்

வெளி இணைப்புகள் 

பொருளாதார முறைமைகள்
பன்னாட்டுப் போக்குவரத்து வழித்தடங்கள்
கோலா நெருஸ் மக்களவைத் தொகுதி

கோலா நெருஸ் மக்களவைத் தொகுதி (மலாய்: Kawasan Persekutuan Kuala Nerus; ஆங்கிலம்: Kuala Nerus Federal Constituency; சீனம்: 瓜拉尼鲁斯国会议席) என்பது மலேசியா, திராங்கானு, கோலா நெருஸ் மாவட்டத்தில் அமைந்துள்ள ஒரு மக்களவைத் தொகுதி (P035) ஆகும்.

கோலா நெருஸ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து கோலா நெருஸ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

கோலா நெருஸ் மாவட்டம்

கோலா நெருஸ் மாவட்டம், திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் இந்த மாவட்டம் மிகப் புதிதாகத் தோற்றுவிக்கப்பட்ட மாவட்டமாகும். 2014-ஆம் ஆண்டில் தனி மாவட்டமாக அறிவிக்கப்பட்டது. 

முன்பு கோலா திராங்கானு மாவட்டத்தின் ஒரு பகுதியாக இருந்தது. கோலா நெருசு மாவட்டத்தின் தலைநகரம் கோலா நெருஸ் நகரம். கோங் படாக், செபெராங் தாகிர், பத்து ராகிட் மற்றும் பத்து என்னாம் ஆகியவை மற்ற முக்கிய நகரங்கள் ஆகும்.

ரெடாங் தீவுக்கூட்டம

கோலா நெருஸ் மாவட்டத்தில் ரெடாங் தீவுக்கூட்டம (Redang archipelago) உள்ளது. ரெடாங் தீவு மற்றும் பினாங்கு தீவு (Pinang Island) ஆகியவை இரண்டும் முக்கிய தீவுகள். மக்கள் வசிக்கும் தீவுகள். ரெடாங் தீவுக்கூட்டம் தென் சீனக் கடலில் உள்ள கோலா திராங்கானுவில் இருந்து 45 கி.மீ. தொலைவில் அமைந்து உள்ளது. 

1994-ஆம் ஆண்டு ரெடாங் தீவுக்கூட்டம் ஒரு கடல் பூங்காவாக நியமிக்கப்பட்டது. மலேசியாவில், கடல்சார் சுற்றுச்சூழல் அமைப்பைப் பாதுகாக்கவும் மற்றும் நீருக்கடியிலான இயற்கைத் தன்மையை அனுபவிக்க மக்களுக்கு வாய்ப்புகள் வழங்குவதற்காக அந்தக் கடல் பூங்கா நிறுவப்பட்டது.

கோலா நெருஸ் மக்களவைத் தொகுதி

கோலா நெருஸ் தேர்தல் முடிவுகள்

மேற்கோள்கள்

மேலும் காண்க 
 பத்து ராகிட்
 ரெடாங் தீவு
 கோலா நெருசு மாவட்டம்
 கோலா திராங்கானு மாநகராட்சி
 மலேசியத் தேர்தல் தொகுதிகள்

வெளி இணைப்புகள்

திராங்கானு நாடாளுமன்றத் தொகுதிகள்